ปีทองของ WICE
สิ่งหนึ่งที่เห็นได้จากหุ้น WICE ก็คือ ความตั้งใจจริงของผู้บริหารที่ชื่อ “อารยา คงสุนทร” กับ “ชูเดช คงสุนทร” ซึ่งเป็นคนที่พยายามผลักดันดีลดังกล่าว และยังเป็นผู้บริหารรุ่นใหม่ไฟแรงที่เปิดกว้างรับพันธมิตรทางธุรกิจอย่างเต็มใจ เพราะมองเห็นโอกาสเติบโตในทางลัดนั่นเอง
18 มี.ค. 2560

สภาแมงเม่า : ดร.สมชาย
 
คุณวัลลภ จาก อ.เมือง จ.นนทบุรี พูดถึงสถานการณ์ของหุ้น WICE หรือ บริษัท ไวส์ โลจิสติกส์ จำกัด (มหาชน) มีการพูดกันว่า ในปี 60 จะเป็นปีที่ทำกำไรได้สูงสุดเป็นประวัติการณ์ หลังจากเทคโอเว่อร์บริษัทโลจิสติกส์ในประเทศสิงคโปร์เมื่อปี 59 ส่งผลให้ปีนี้จะมีการรับรู้รายได้และกำไรแบบดับเบิ้ล จึงอยากให้อาจารย์พูดถึงจุดที่น่าสนใจของหุ้นตัวนี้เพิ่มเติมอีกสักหน่อยครับ
 
สิ่งหนึ่งที่เห็นได้จากหุ้น WICE หรือ บริษัท ไวส์ โลจิสติกส์ จำกัด (มหาชน) ก็คือ ความตั้งใจจริงของผู้บริหารที่ชื่อ “อารยา คงสุนทร” กับ “ชูเดช คงสุนทร” ซึ่งเป็นคนที่พยายามผลักดันดีลดังกล่าว และยังเป็นผู้บริหารรุ่นใหม่ไฟแรงที่เปิดกว้างรับพันธมิตรทางธุรกิจอย่างเต็มใจ เพราะมองเห็นโอกาสเติบโตในทางลัดนั่นเอง
เมื่อทุกอย่างลงตัวตามแผนงานที่วางไว้ตั้งแต่ต้น ราคาหุ้นก็เด้งรับข่าวดีดังกล่าวด้วยการทะยานขึ้นไปเกือบ 4 บาทในช่วงไตรมาส 3 ปี 59 ขณะที่ไตรมาส 4 ปี 59 ราคาหุ้นก็แกว่งตัวไปมาในกรอบ 3.00-3.60 บาทเป็นส่วนใหญ่ แต่พอถึงเดือน ก.พ. 60 ราคาหุ้นก็ขึ้นไปถึง 4.20 บาท  ก่อนจะอ่อนตัวลงมายืนแถว 3.30 บาทจนถึงทุกวันนี้
เหล่านี้เป็นข้อมูลที่ชี้ให้เห็นว่า ราคาหุ้น WICE มีการเด้งรับข่าวเป็นที่เรียบร้อยไปแล้ว หลังจากนั้นคงรอเพียงผลประกอบการไตรมาส 1 ปี 60 ออกมาตามที่คาดการณ์หรือเปล่า?
หากออกมาเหมือนกับที่คาดการณ์ไว้ก่อนหน้านี้ ราคาหุ้นน่าจะทะยานขึ้นไปทำฐานใหม่ที่สูงกว่าเดิม ทำให้จังหวะนี้เป็นจังหวะของการลงทุนรอบใหม่
หากไม่ออกมาเหมือนกับที่คาดการณ์ก่อนหน้า ราคาหุ้นน่าจะอ่อนตัวลงมายืนที่ฐานเก่าก่อนที่จะขึ้นแรง ทำให้จังหวะนี้เป็นจังหวะของการอยู่เฉยๆ
ทั้งหมดนี้เป็นเรื่องที่นักลงทุนต้องประเมินสถานการณ์ด้วยตนเอง และหนึ่งในเครื่องมือที่ดีสุดในตอนนี้คือ ตัวนักลงทุนมองหุ้นตัวนี้มีอนาคตหรือเปล่า? หรือแม้กระทั่งข้อมูลทางการเงินด้านล่างที่แสดงออกมา ทำให้นักลงทุนมีความมั่นใจมากหรือเปล่า?

ที่สำคัญคือคำตอบของเรื่องนี้จะเป็นตัวแปรบอกให้รู้ว่า WICE ใช่หุ้นที่เหมาะสำหรับการลงทุนในเที่ยวนี้แค่ไหน? และวิธีการลงทุนควรเป็นลักษณะเล่นรอบ หรือซื้อลงทุนระยะยาวเป็นหลัก
ส่วนความคิดเห็นของอาจารย์ยังเชื่อมั่นว่า WICE ยังคงเป็นหุ้นที่เหมาะต่อการลงทุน บวกกับทุกคนรู้ดีว่า ธุรกิจโลจิสติกส์กำลังเติบโตอย่างช้าๆ จึงไม่ต้องหวั่นวิตกเกี่ยวกับราคาหุ้นมากนัก เพราะของมันเห็นกันชัดๆ ว่า หุ้นมีโอกาสยกตัวสูงขึ้นนะครับ
…
 

กราฟประกอบคอลัมน์ : Aspen, ราคาปิด ณ วันที่ 17 มี.ค.60 